STEAUA MAGILOR. 


II) Un eveniment, care poate fi luat ca baza pentru cal- 
cularea anului naşterii Domnului, este arătarea stelei care 
a determinat pe cei trei magi despre cari vorbește E- 
vanghelia; să vină la Betlehem, ca să se închine pruncului 
lisus. Incă din vechime s'a scris mult despre această stea 
și discuțiunea totuș nu e închisă. E de notat că rezultatul 
la care se ajunge pe această cale e cutotul altul decât 
cel la care se ajunge pe cale istorică și o armonizare a 
amândorura nu s'a putut realizà până acum. 

Ineepând cu Kepler, cei mai mulți astronomi au văzut 
în steaua neobicinuită, care a conduse magi la Betlehem, 
nu 0 stea nouă, nici vr'o cometă, ci conjuncţiunea, adică 
întâlnirea, sau mai exact apropierea planetelor Jupiter şi 
Saturn. Această conjucțiune a avut loc, după calculele as- 
tronamice, în constelațihnea sau zodia peştilor, la anul 747 
dupa fondarea Romei—adică cu 6 înainte de începutul 
erei crestine vulgare sau dionisiace—în zilele de 20 Maiu, 
27 Octombrie și 12 Noembrie. La această dinurmă dată 
s'a apropiat de cele două planete de mai sus și o a treia, 
planeta Marte: 

Intâmplarea aceasta atâr de rară a conjuncțiunii mai în- 
tăi a două şi după accea a trei planete, ar fi dar feno- 
menul ceresc, stcaua minunată, de care vorbeşte Evan- 
ghelistul,!) că s'a arătat la naşterea Domnului. 

E cunoscut că Astrologia jucă în vechime la multe po- 
poare, şi mai ales la Asiro-Babilonieni sau Haldei, un foarte 
mare rol și că dela ei se răspândise în tot Orientul. A- 
strele îngenere nu se studiau din punct de vedere știin- 


1) Mateiu LI, | 10. 

țific, ci pentru influența ce se credeă că au asupra vieții 
omenești. Și eră firesc să fie așă, pentrucă fiecare astră 
—și îndeosebi soarele, luna și cele cinci planete cunos- 
cute pe atunci—eră socotită ca divinitate, Ivirea unei co- 
mete, a unei stele necunoscute, conjuncțiunile de planete 
și orice fenomen ceresc neobicinuit trebuiau dar să fe 
prevestitoare de cevă neobicinuit, rar, miraculos în viata 
unui popor sau chiar a omenirii întregi. 

Dar care e explicațiunea faptului că cei trei magi au 
venit din răsăritul îndepărtat în Iudeea, ca să vadă împli- 
nirea evenimentului prevestit de acea conjuncțiune și care 
erà evenimentul aşteptat? ` 

Cei trei magi au fost, după toată probalitatea, trei a- 
strologi haldei. După principiile astrologice—ale așă zisei 
Astrologia sana—așă cum le-au înțeles nu numai Haldeii, 
ci şi un Pitagoras, Hippocrates, Baco de Verulam, Co- 
pernic, Kepler, Tycho Brahe ș. a. fiecare țară stă sub in- 
fluența unei anume constelațiuni sau zodii, de care e strâns 
legată soarta sa. Trecerea planetelor sistemului nostra so- 
lar prin acea constelațiune are dar o influență bună sau rea 
pentru țara respectivă și anume trecerea lui Saturn, Marte, 
Uranus și Neptun are influență rea, țara aceea trebue 
să se aștepte la totfelul de calamități în acel an, pecând 
trecerea lui Jupiter și Venus are influenţă bună, e un semn 
de vreme liniștită, imbelșugată, prielnică pentru orice în- 
treprindere. 

Palestina se află—după spusele lui Rabi Abravanel—- 
sub zodia peștilor. Conjuncțiunea având loc în constelați- 
unea sau zodia peştilor, magii haldei şi-au dat dar numai 
decât seama că evenimentul prezis de ea priviă Palestina 
şi deaceea au venit la Ierusalim, capitala Palestinii.!) Ac: 
se așteptau ei să afle pe noul rege, aducător de mântu- 
ire, pe care-l așteptă cu nerăbdare în acgl timp tot Ori- 
entul, pe regele despre care pomenesc în scrierile lor si 
Tacitus și Suetonius că aveă să vină din Orient, din țara 


1) Vezı Das Geburtsjahr Jesu dẹ C. Tomsen, ın „Glauben und 
Wissen,“ anul VII (1909). pag. 452 şi Nochmals der Stern der 
Weisen de Marie Thelemann, ın „Die Reformation,“ anul IX 1910) 
pag. 55, coloana II. 

Judeilor!) și pe acesta l-au găsit și adorat magii în per- 
soana pruncului lisus. 

Ca'cule astronomice mai precise și noi date și cunoștințe 
de Astrologie haldaică, au stabilit însă că conjuncțiunea 
de mai sus n'a avut loc în constelațiunea peştilor—cum 
a afirmat Kepler şi mulți după el:)—nici la datele spuse 
le el. Astfel după migăloasele calcule ale D-rului Neuge- 
bauer dela institutul astronomic din Berlin, conjuncțiunea 
lui Jupiter cu Saturn a avut loc în anul 748 după fonda- 
rea Romei, sau cu 6—nucu 7 ani înainte de nașterea lui 
Hristos după era vulgară, și în constelațiunea berbecelui 
—iar «nu a peștilor—. Punctul culminant, adică apropie- 
rea cea mai mare între ambele planete,—conjunctio ma- 
xima, cum se chiamă în Astronomie—a fost atins în ziua 
de 24 Decembrie a acelui an, când Jupiter s'a aflat la 15 
„rade, adică tocmai în mijlocul constelaţiunii berbecelui.?) 

Aceste date sunt confirmate întotul și de papirusul de- 
motic cu No. 8279, din muzeul din Berlin, descifrat și 
folosit în această chestiune de medicul Cavaler de Oefele. 
Acest papirus coprinde, un tablou de planetele văzute şi 
conjuncţiunile planetare dintre anii 17 a. Chr. şi 10 p. Chr. 
In cl se arată că conjuncțiunea dintre Jupiter și Saturn a 
avut loc la 1l Aprilie 748 a. u. c. în constelațiunea ber- 
becelui și a fost văzută până la,21 Iunie, când Jupiter a 
intrat în constelațiunea taurului, pentru ca la 25 Noem- 
brie să intre dinnou în constelațiunea berbecelui și să a- 
jungă la conjunctio maxima in ziua de 24 Decembrie.!) 

Conjuncţiunea dela 11 Aprilie insemnează—după calcu- 
lele astrologilor haldei că lisus ar fi foșt conceput în ziua 
de 11 Aprilie, cea dela 24+ Decembrie că lisus s'a născut 
în acea zi. 

Mersul stelei, cum este descris, de st. Evanghelist Ma- 
teiu, ar corespunde cu ceea ce Astronomia Învață câ s'a pe- 


) C. Thomsen, lacul citat. i 
 Indeosebi H. H Kritz nger, în ,G'auben und Wissen,“ anul 
VI 1, pag. 95 97 şi în articolele citate din „Die Reformation“. 
«Die Reformation» 1910, pag. 23, coloana Jl. 
4) Aceste cercetări au fost publicate mai întâi în „Mitteilungen 
der vorderasiatischen Gesellschaft“, Heft 2, 1905. Acı sunt citate 
dupå „Die Retormation“ No. din 9 lanuare 1910, pag. 22 

trecut cu desfășurarea conjuncțiunii în chestiune. Când 
magii au sosit în Ierusalim și s'au prezentat lui Irod, ei 
zic că au văzul steaua în răsdri/' (vers 2). Prinurmare ei 
văzuseră mai de mult steaua—adică între 11 Aprilie și 
21 lunie—care atunci nu se mai vedeă. Zic apoi că au vă- 
zut steaua «în răsărit,» expresiune astronomică sub care 
se înțelege începutul conjuncțiunii, iar nu răsăritul ca punct 
cardinal, că adică steaua ar fi fost spre răsărit, căci ea tre- 
bue să fi fost spre apus. Mai departe (vers 9) Evangheli- 
stul adaogă că magii, când au voit să plece din Ierusalim 
au văzut dinnou steaua pe care o văzuseră «în răsărit» 
și că ea a mers înaintea lor până ce <a stat» deasupra lo- 
cului unde se află pruncul. Expresiunea «a stat» ar fi ia- 
răș astronomică și ar arătă punctul culminant al apropi- 
erii celor două planete din cazul de față, a lui Jupiter cu 
Saturn, care a avut loc în ziua de 2+ Decembrie, acel mo- 
ment în care planeta activă, Jupiter, a ajuns în mijlocul 
constelațiunii berbecelui, a stat puțin pe loc și după aceea 
a început a se depărtă din nou.?) 

Dacă steaua magilor n'a fost alttevă decât o conjunc- 
țiune de planete, această conjuncțiune nu poate fi alta decât 
cea din anul 748 a. u. c. Aceasta pentru mai multe motive: 
„Întâi, pentrucă din mai multe conjuncţiuni planetare cari 
au avut loc în anii 747 și 748 a. u. c., singură aceasta a avut 
loc în constelaţiunea berbecelui, pecând celelalte au avut 
loc în constelațiunea peștilor. Conjuncţiunele lui Jupiter cu 
Saturn în constelațiunea berbecelui sunt foarte rari. Ele se 
întâmplă abiă odată în o mie de ani, pecând în constelaţiu-., 
nea peștilor şi în celelalte constelațiuni asemenea conjunc- 
țiuni au loc în mai puţin de 20 ani. Prinurmare cele dintăi, 
ca cevă foarte rar, trebuiau să producă mai mare impresie, 
să pară cevă minunat și prevestitor de întâmplări neobici- 
nuite, pecând cele de al doilea erau cevă aproape comun și 
nu puteau impresionă în chip deosebit. Ca atare conjunc- 
țiunea lui Jupiter cu Saturn din constelația berbecelui, din 
anul 7438, a fost, după toată probabilitatea, cea cunoscută 
sub numele de steaua magilor. 

Al doilea. Conjuncţiunele din constelația peştilor—după 


2) „Die Reformation,“ acelaş număr şi an ca mai sus, 

noile cercetări în domeniul Astrologiei haldaice—nu pre- 
vesteau evenimente îmbucurătoare, ci dimpotrivă triste, 
mari nenorociri. Profesorul Hugo Winckler, din Berlin, unul 
din cei mai buni cunoscători—dacă nu cel mai bun—ai A- 
strologiei haldaice, susține că o conjuncțiune în constela- 
ţia peștilor ar fi insemnat sfârșitul lumii, iar nu nașterea 
unui Mântuitor.') Conjuncţiunile din constelația berbecelui 
prevesteau dincontră evenimente înbucurătoare, vesele, 
fericite. Fericitul eveniment care se așteptă în acest timp 
cu multă încordare sufletească eră nașterea unui mare rege 
care să aducă lumii fericire și mântuire. Magii haldei dă- 
duseră acestui rege sau împărat numele de regele soare- 
lui și o tradițiune veche spuneă că acesta se va naște în 
- Amurru=Țara apusului, nume sub care se înțelegeă Pale- 
stina. Deoarece Palestina și în special ludeea, sta sub in- 
fluența constelațiunii berbecelui, fu un motiv mai mut 
pentru magi ca să caute aci pe noul născut rege, de care 
legau atâtea nădejdi. Pentru aceasta îi și aduc ei ca da- 
ruri, tocmai acele daruri cari se obicinuiau a se aduce 
soarelui: aur, tămâe și smirnă. 

Așadar numai această conjucțiune puteă determină pe 
magi, 1) să-și părăsească țara, să pornească într'o călătorie 
lungă și să vină în ludeea, ca să se închine Impăratului- 
Mântuitor. 

Dacă ei vor fi plecat din țara lor îndată după observa- 
rea primei conjuncțiuni, adică la 11 Aprilie, sau către sfâr- 
șitul ei, adică în lunie înainte de 25, sau chiar mai târ- 
ziu, nu s'ar puteă spune. Data plecării și deci durata că- 
lătoriei lor depinde în prima linie de țara și orașul de 
unde au plecat şi de neamul din care făceau parte, adică 
dacă erau într'adevăr Haldei, adică urmași ai vechilor A- 
siro-Babilonieni, ori Perși. In acest dinurmă caz, ei pu- 


1) Cf. „Die Reformation“ 1910, pag. 23, col. 1. 

?) Chestiunea, d.că conjuncţiunea de care e vorba a avut loc 
în consteiaţiunea peştilor sau într'a berbecelui se clarifică până la 
un punct și discuțiunea asupra ei incetează, dacă e adevărat ceea 
ce se afirmă în „Die Reformation“ 1910, pag. 55, că pozițiunea 
lui Jupiter*şi Saturn s'a schimbat din vremea Haldeilor până azi 
şi că atunci constelațiunea peştilor coprindeă o bună parte din 
spațiul ocupat azi de constelațiunea berbecelui. 

teau fi din vr'o provincie sau oraș din partea de apusa 
imperiului persan, deci nu prea departe de Palestina și au 
putut porni la drum chiar la 25 Noembrie, când a început 
a doua apropiere între Jupiter şi Saturn. Indiferent de tim- 
pul cât au călătorit şi deci când au plecat din țara lor, 
magii se aflau în Iudeea pela 20 Decembrie, iar în ziua 
de 24 Decembrie, când Jupiter a rămas staționar, ei erau 
în Betlehem. 

Dacă acestă conjuncțiune este steaua magilor, atunci 
dar Mântuitorul s'a născut în anul 748 a. u. c. adică cu 
mai mult de 4 ani înainte de era creştină în curs, adică 
cum a fost stabilită de Dionisie cel Mic. 

Dar concluziunea la care se ajunge pe baza calculelor 
astronomice de până aci este foarte relativă și nesigură, 
pentrucă desigur conjuncțiunile de planete mai sus amin- 
tite n'au nimic de a face cu steaua despre care scrie E- 
vanghelistul că s'a arătat la nașterea Domnului și care a 
determinat pe magi să întreprindă călătoria lor către Ie- 
rusalim și Betlehem. 

Sfântul Evanghelist vorbeşte de o singură stea. Espey 
yàp adr Tv astâpa Ev ij Gvaraki,=câci am văzul steaua 
lui în răsărit, zic magii. Dacă ar fi fost o conjuncțiune 
de două sau trei planete, cum sunt cele de mai sus, E- 
vanghelistul ar fi pomenit desigur că erau mai multe stele, 
iar nu una singură. Oricine face deosebirea între un sin- 
gur lucru şi mai multe lucruri. Mai ales în vremile vechi, 
când Astrologia jucă un așă de mare rol și când deci 
observarea şi descrierea fenomenelor cereşti, mai ales a 
celor neobicinuite, se făceă cu cea mai mare scrupulozi- 
tate, cu adevărată religiozitate chiar, e inadmisibil ca ci- 
nevă să nu fi redat în mod absolut exact ceeace observă. 

Devremece Evanghelistul vorbește de o singură stea, 
trebue neapărat să fi fost numai una singură. O conjunc- 
ţiune de planete e dar esclusă. 

Ce a putut dar să fie? Sau o cometă sau o stea nouă. 

Cometă e greu de admis că a putut fi, pentrucă co- 
metele se arată întotdeauna în apropierea soarelui, au mer- 
sul repede și dispar curând, pecând dela arătarea întâi 
a stelei descrisă de Evanghelist și până la a doua. arătare 
a ei deasupra Betlehemului au trecut desigur câtevă luni. 

Nu rămâne dar de admis decât-căa fost o stea nouă 
cum s'a văzut în vechime și în evul mediu. Astfel, în a- 
nul 134 a. Chr. a fost văzută în China și, probabil, și de 
Hipparc o stea nouă, foarte strălucitoare, în constelațiunea 
scorpionului. In anul 827 p. Chr. s'a văzut asemeni în 
scorpion, o stea a cărei strălucire eră egală cu a lunii în 
primul pătrar In anul 380 p. Chr. s'a văzut în acvila o stea 
strălucitoare ca Venus. In anul 1572 s'a ivit steaua nu- 
mită a lui Tiho (Brahe) în constelațiunea casiopea. Acea- 
stă stea întreceă în strălucire pe Venus și s'a putut ve- 
deă chiar ziua. Strălucirea ei a mers descrescând și a fost 
vizibilă întotal doi ani. Totasemeni a fost și steaua care 
a apărut în 1604 în Ofiucus,a cărei strălucire a fost ma: 
puternică decât a lui Jupiter și cevă mai slabă decât a 
lui Venus, care a fost observată și de Kepler și care a 
putut fi văzută iarăș timp de doi ani. Analiza spectrală 
a demonstrat în timpul dinurmă că pe asemenea stele se 
produc puternice explozii de hidrogen, din care cauză stră- 
lucirea lor e deobiceiu mai mare decât a altor astre.!) 

O asemenea stea, o stea nouă, a trebuit sá fie și steaua 
pe care au văzut-o magii. Cum ea s'a arătat, după toatá 
probabilitatea, în constelațiunea berbecelui sau a peștilor 
și în spre apus, magii—ca buni astrologi și deci și bun: 
cunoscători ai zodiacului și ai evenimentelor ce se credeă 
că prevestesc mișcările planetelor, aparițiunile de noi stele 
şi îngenere toate fenomenele cerești neobicinuite — au 
plecat spre Ierusalim, ca să afle pe Împăratul cel' mult a- 
șteptat, pe aducătorul păcii și fericirii între oameni. 

Un mic calcul astronomic lămurește aproximativ tim- 
pul cât au călătorit magii și ceeace spune Evanghelistul, 
că în timpul când magii se aflau în Ierusalim steaua se 
ascunsese, iar după aceea s'a arătat dinnou și i-a condus 
până la Betlehem, unde s'a oprit din mers. Mișcarea de 
rotațiune a pământului presupune o aparentă mișcare a 
soarelui și a fiecărei stele fixe in timp de 24 de ore pe 
tot întinsul cerului, dela răsărit la apus, adică o mișcare 
de 360% pe zi, sau de 15": pe ceas. Mișcarea de translație 


1) Vezi C. Thomsen, Das Geburtsjahr Jesu, în „Glauben und 
Wissen,“ anul VII, pag. 452—453. 


www.dacoromanica.ro 


1044 STEAUA MAGILOR 


a pământului presupune deasemeni o mişcare aparentă 
a soarelui în timp de un an prin toate constelațiile zodiacu- 
lui, dela apus spre răsărit, adică o mișcare de 360" pe 
an, sau de 30" pe lună. Să presupunem acum că soarele 
apusese de un ceas, cu alte cuvinte că. seaflă la 15%de- 
desuptul orizontului de apus și că steaua cea nouă se află 
la 45" de grade deasupra aceluiaș orizont, în momentul 
când magii s'au hotărît så întreprindă călătoria lor spre 
Palestina. Aceasta ne dă o distanță de 15°+45°=60° in- 
tre soare și stea. Această distanță de 60° a străbătut-o 
soarele in interval de două luni şi s'a întâlnit cu steaua, 
care din cauza luminii puternice a soareiui nu s'a mai pu- 
tut vedeă puțin timp înainte și după apropierea sa ma- 
ximă de soare. In acest timp magii sosiseră in lerusalim, 
căci ei spun că au văzut steaua în răsărit, dar în acel mo- 
ment n'o mai vedeau. Intr'aceea soarele a trecut repede 
din dreptul stelei și aceasta a început să fie văzută din- 
nou, deși deocamdată numai câtevă minute, pentrucă ră- 
săriă aproape odată cu soarele. După 14 zile însă ea se 
află la 15” spre apus de soare, râsâriă cu un ceas înain- 
tea soarelui și se află la răsăritul lui la 150 deasupra ori- 
zontului estic. În acest timp au trebuit să călătorească magii 
dela Ierusalim la Betlehem. Călătoriile se fac in Orient de 
obiceiu după amiazi târziu, seara și dimineața de noapte 
și până ce se întețește căldura. Magii au trebuit dar să 
plece și ei noaptea din Ierusalim. Drumul înspre Betlehem 
merge mai întâiu drept spre miazăzi, coteşte apoi puțin 
spre răsărit, înconjurând mormântul Rahelei (la Bet-Giala 
de azi) și duce apoi drept spre răsărit, la Betlehem. Mer- 
gând pe acest drum, magii au văzut dar steaua răsărind 
in fața lor, înălțându-se pe orizont și oprindu-se, adică a- 
punând sau întunecându-i-se strălucirea din cauza răsári- 
tului soarelui, tocmai deasupra Betlehemului, cum zice E- 
vanghelistul: «Și iază steaua pe care o văzuseră în räsärit. 
mergeă înaintea lor, până ce a venil şi a slălul deasupra 
unde erà pruncul.» ') 

Nu se poate dar șinu trebue să înțelegem prin steaua 
magilor altcevă decât o stea nouă, pentrucă numai acea- 


+) Idem, ibidem. 

sta se potrivește întotul cu descrierea Evanghelistului și 
nu stă în contrazicere nici cu rezultatulla care se ajunge 
pe calea cercetărilor istorice cu privire la anul nașteri 
Domnului, întrucât stelele noi pot apărei în orice timp 
și apariția, ca și dispariția lor, nu „poate fi calculată de 
astronomi, cari se mulțumesc numai s'o înregistreze. 

Ca stea, iar nu ca conjuncțiune de planete, ori cometă 
sau fenomen meteoric, au înțeles steaua și cei mai mulți 
și mai de seamă părinți bisericești și exegeți, din vremu- 
rile cele mai vechi și până azi. 

Asttel Sfântul Ignatie, episcopul Antiohiei, ucenicu 
sfântului Evanghelist loan, spune: «O stea a luminat pe 
cer mai tare decât celelalte stele și strălucirea ei eră nes- 
. pusă, iar noutatea a produs mirare. Celelalte stele, dim- 
preună cu soarele și luna, jucau împrejurul ei, iar ea ne- 
contenit revărsă lumină asupra celorlalte. Și se intrebau 
cu uimire, de unde poate fi acea arătare neobicinuită în- 
tre ele?» ') 

De aceeaş părere—mai puțin elementul legendaric—este 
şi Clement Alexandrinul.1) 

Fericitul Augustin o numește simplu stea (stella și sidus.” 

Sfântul Joan Gurådeaur socoteşte că a fost un me- 
teor, sau mai exact o stea minupată, neobicinuită, ne mai 
văzută, pentrucă mersul, apariția și dispariţia ei nu se a- 
semănă cu a stelelor obicinuite. El aseamănă acest me- 
teor sau stea cu stâlpul de foc, care a condus pe Israe- 
liți prin pustia Arabiei, numindu | «ðóvapis tıs &ńpuzos etg 
cab) peraoxnpusteisu. Tip îiwy—putere nevăzută care a 
îmbrăcat această înfâțișare.€) 


1) Acrip 2» ovpavă Aaway brip mávtzs 7055 ănrEpas, za: Tn POG 
abro5 urez deo în AAL ay zapsty2 îi AAVÒTNS aÒTon, ta dă . 
Xoură, Táyta X3tpa Bpa HAt AAL O iy 7opós èyèveto ro ASTÉp!, a = 
tòs òè ñv Snepháhwv TÓ DÖG AVTOV TÉP TAYTA. TAPAYÝ TE Ņ, Zoey 
h xawórns f àvópoos ara:s> Efeseni XIX, 2), confer şi Protevan- 
ghelia lui Iacob. 

2 Fragmentul 74. 

3) Apud Paul Schantz, Commentar über das Evangelium des 
heiligen Matthäus, (Herder, Freiburg în Breisgau, 1879, pag. 88 
şi Dr. Iuliu Olariu, Evangheliile după Mateiu, Marcu şi Luca, 
comentate (Caransebeș, 1894), pag. 25. 

+) P. Schantz, lucrarea citată. 





1046 STEAUA MAGILOR 





Eftimie Zigabenul şi Teofilact urmează pe Gurădeaur, 
dar se apropie mult şi de părerea comună majorității pă- 
rinților bisericești, admițând o stea neobicinuită, pe care 
numai Perșii, ca buni astrologi, și dintre ei în deosebi 
magii, au observat-o.!) 

De  Gurădeaur de altfel nu diferă mult nici Aez/er, 
care, vorbind des-re steaua magilor, susține-—infirmând 
astfel singur părerea sa cu conjuncțiunea planetelor Jupi- 
ter și Saturn—că steaua magilor n'a putut fi nici cometă, 
nici o stea nouă, ci un meteor, sau o stea miraculoasă, 
care se află în regiunea inferioară a aerului.) 

Singur Origen, din antichitatea creștină, crede că a fost 
cometă, iar nu stea. Aceasta pentru aceleași motive ca și 
Gurădeaur, pentrucă adică eră cevă neobicinuit.?) 

Dintre teologii medievali, cari înțeleg prin steaua ma- 
gilor o stea nouă, e destul să cităm pe Beda Venerabi- 
Jisi), iar dintre exegeții contimporani pe romano-catolicul 
B. Weinhart?) şi pe protestantul .Văsgen.!) 

1. Mihălcescu. 








t P, Schantz, lucrarea citată. 
+ Queras, cur igitur nunc demum venerint adorare regem a 
stella signifcantem? Quia stella haec non fuit e numero commu- 
ium cometarum aut novorum siderum, sed accessit illi privatim 
miraculum motus ın inferiori regione aċris. Quamdiu igitur stella 
ısa est in aethere inter coeteras oriens et occidens, commovit 
quidem Chaldaeos novitate astrologiae peritos, at de re aliqua 
certa in individuo non monnit; postquam vero eso in aërem de 
mittere et sensim occidentem versus progredi coepit, tandemque in 
ccıdentem recept disparuit tum demum magi consilium sequendi 
ceperunt veneruntque memoria itineris stellae in Iudaem,» apud P. 
Schantz, op. cit. pag. 99. 

» După P. Schantz. 

4 După P. Schantz. 

' Das Neue Testament unseres Herrn Jesus Christus, nach der 
Vulgata übersetzt und erklärt (Herder, Freiburg in Breisgau, 1899), 
pas 2, nota 5. ` 

e Die Evangelien von Matthäns, Markus und Lucas ausgelegt... 
(primul volum asupra Noului Testament din «Kurzgefasster Kom- 
mentar zu den heiligen Schriften Alten und Neuen Testamèntes, 
sowie zu den Apokryphen» de Herm. Strack și Otto Zökler, Mün- 
c en, 1907), pag. 22, nota de sub pagină. 


